**Tanítási tervezet**

**Az óra időpontja:** 2017. november 27.

**Iskola, osztály:** Budapesti Fazekas Mihály Gyakorló Általános Iskola és Gimnázium, 10. C.

**Tanít:** Kovács-Király Anna

**Témakör megnevezése:** Magyarország földrajza

**Tanítási egység (téma) címe:** **Hazánk népesedési folyamatainak hatása**

**Az óra (jellemző) típusa:** Új ismereteket szerző és feldolgozó óra

**Jellemző munkaforma**: páros munka, csoport munka, frontális osztálymunka

**1. Tantervi követelmények**

**1.1. A tanítási óra oktatási céljai:**

* a magyar népességszerkezet megismerése
* a magyar népességszám időbeli változása, a változások okai
* a népességfogyás értelmezése
* a népességszám-csökkenés és a társadalom öregedésének okai
* társadalom elöregedésének következményei

**1.2.A tanítási óra képzési, fejlesztési céljai:**

* anyanyelvi kommunikációs képesség fejlesztése ( feladatok utáni ellenőrzés, dilemma feladatnál az önálló vélemény megformálása, közlése)
* szövegértési képesség fejlesztése (írott szöveg értelmezés által)
* ábra és diagram elemzés fejlesztése
* lényegkiemelő képesség fejlesztése (aláhúzás, gondolattérkép)
* rendszerző képesség fejlesztése (demográfiai átmenet modellje-szókártyák, gondolattérkép)
* kreatív, problémamegoldó gondolkodás fejlesztése (dilemma)
* kritikus gondolkodás fejlesztése (dilemma)

**1.3.A tanítási óra nevelési céljai:**

* páros munkában való hatékony együttműködés gyakorlása
* közösségi életre nevelés: egymás meghallgatása, egymás mondandójára való figyelés
* csoportmunkában való hatékony együttműködés gyakorlása

**1.4.Oktatási követelmények:**

**1.5.: Előzetes tudás:**

* a Kárpát-medence társadalom-földrajzi jellemzői
* alapvető demográfiai fogalmak ismerete
* globális szintű demográfiai folyamatok ismerete
* alapvető ismeretek hazánk társadalmáról

**a. megerősítendő fogalmak:** természetes szaporodás, természetes fogyás, vándorlási egyenleg, migráció, jóléti társadalom, képzettségi szint, születéskor várható élettartam, népszámlálás, korfa, család, elöregedő társadalom, demográfiai átmenet modellje, Ratkó korszak

**b. Folyamatok:**

* hazánk népességszámának változása
* a természetes fogyás ok-okozati következményei

**c. Fejlesztendő készségek, kompetenciaterületek:**

* anyanyelvi kommunikációs képesség fejlesztése ( feladatok utáni ellenőrzés, dilemma feladatnál az önálló vélemény megformálása, közlése)
* szövegértési képesség fejlesztése (írott szöveg értelmezés által)
* ábra és diagram elemzés fejlesztése
* lényegkiemelő képesség fejlesztése (aláhúzással)
* rendszerző képesség fejlesztése (demográfiai átmenet modellje-szókártyák)
* kreatív, problémamegoldó gondolkodás fejlesztése (dilemma)
* kritikus gondolkodás fejlesztése (dilemma)

**2. Szemléltető és munkaeszközök:** tankönyv, füzet, feladatlap, projektor (kivetítő, számítógép), internet, keresztrejtvény

**3. Felhasznált irodalom:**

1. Arday I.- Dr. Kőszegi Margit –Sáriné Dr. Gál Erzsébet- Ütőné Dr. Visi Judit (2015): Földrajz 10. Tankönyv, Kerettanterv (földrajz 7-10)
2. Fekete Gy. (2008): Az elöregedés és a népességfogyás gazdasági és társadalmi következményei. Kováts Zoltán Emlék konferencia, pp. 1–21.,
3. Göndör É. (2012) A gyermekgondozási támogatások az államszocializmus időszakában, különös tekintettel a gyermekgondozási segélyre, Jog, állam, politika, 4.évf.4.sz.pp.69-90

**4. Mellékletek**

**2**

**1**

**3**

**4**

**5**

**6**

**Megfejtés:**

**Jelentése:**

**7**

**8**

**9**

**10**

7. A népesség létszámának megállapítását célzó adatgyűjtés.

8. Olyan diagram, amely a lakosságot korcsoportonként és nemenkénti megosztásban ábrázolja.

9. Földünk természeti és kulturális értékeinek megőrzésére jött létre az UNESCO……….…egyezménye 1972-ben.

10. Társadalmi kiscsoport. Tagjait vagy házassági kapcsolat, vagy leszármazás, más szóval vérségi (kivételes esetben örökbefogadási) kapcsolat köti össze.

1. Olyan lakóhely-változtatás, amely a településhatár átlépésével jár. (magyarul)

2. Az élveszületések és a halálozások különbözete (pozitív előjelű).

3. Egy államban többségben élő népcsoport.

4. Egy országban az adott évben be- és kivándorlók számának különbsége.

5. Ha a halálozások száma meghaladja az élveszületésekét, akkor természetes …………..-ról beszélhetünk.

6. A korpiramis bal oldalán ábrázolt nemű egyének.

**A) Olvasd el az alábbi szöveget! Húzd alá benne a népességfogyás következményeit!**

**B) Csoportonként egy tanuló készítsen a keresztrejtvényes lap hátuljára gondolattérképet a népességfogyás következményeiről!**

* „Immáron ötven éve, hogy a hazai születések száma a népesség lélekszámának a fennmaradásához is elégtelen. Nem kell jövőkutatónak lenni ahhoz, hogy felmérhessük a csökkenő születésszám súlyos gazdasági és társadalmi következményeit, mert ezek a negatív következmények már jó ideje sújtják a lakosságot.”
* „Magyarország népességének a lélekszáma 2050-re egy pesszimista változat szerint 6 millió főre csökken, 40 százalékkal, míg a legoptimistább előrejelzés szerint 9 millióra.”
* „Leggyorsabban a fiatal korosztályok létszáma csökken. A 20 év alattiak száma jóval kisebb lesz a jelenleginél, létszámuk akár a felére is apadhat a következő 50 évben. Arányuk a népességen belüli 26 százalékról 15–17 százalékra csökken.”
* „Az idős népesség létszáma a csökkenő népességen belül növekedni fog.”
* „A gazdasági élet szereplői számára leginkább érzékelhető következmény a bérekre rakódó járulékterhek növekedése, és azoknak a nettó keresetekhez viszonyított növekvő nagysága.”
* „A születések száma 1957 után kezdett drámaian csökkenni. Tíz év elteltével az akkori Országos Tervhivatal dolgozói már könnyedén kiszámolhatták, hogy hamarosan többen mennek nyugdíjba, mint ahányan keresővé válhatnak az egyre kisebb létszámú korosztályokból.”
* „A csökkenő népességszámnak mindig szükségszerű velejárója a növekvő eltartási teher – amely teher viszont forráshiányt okoz, és ez lehetetlenné teszi a korszerű munkahelyek létrehozását…”
* …Az ördögi spirál – tehát az, hogy az egyre kevesebb foglalkoztatott is csak egyre kevesebb munkahely fenntartásra képes.”
* „A növekvő járulékteher egyik szükségszerű következménye volt a külső források iránti igény és emiatt a termelőszféra egy jelentős részének külföldi tulajdonosok részére történő átadása.”
* „A csökkenő népességszám miatti növekvő járulékteher további szükségszerű következménye a külső források iránti igény és emiatt a termelőszféra gyorsuló eladósodása.”
* „Adott világpiaci versenyben a magas járulék-terhek miatt csakis nyomott bérekkel maradhatunk versenyképesek.”
* „A közszféra romló bérhelyzete miatt az ezredfordulót követő időszakban évente mintegy 600-700 orvos és mintegy ezer ápoló keres és talál külföldön munkalehetőséget. Hiányukat mindenekelőtt az ápolásra, és gyógyításra szoruló idősebb generációk érzékelik.”

 (Fekete Gy. (2008):Az elöregedés és a népességfogyás gazdasági és társadalmi következményei. Kováts Zoltán Emlék konferencia, pp. 1–21.)

**C) Képzeld el, hogy 2030-at írunk. Te vagy az emberi erőforrásokért felelős miniszter. (vagy épp aktuális elnevezés) Az ország népessége 8 millió fő alá csökkent. Kezd összeomlani a nyugdíjrendszer és a gazdaság. Az ország lakossága tőled várja megoldást. Olyan intézkedéseket kell hoznod, amivel megállítod a természetes fogyást és elkezd nőni a természetes szaporodás. Az ország sorsa a te kezedben van! Milyen intézkedéseket hozol? Beszéljétek meg a gondolataitokat!**

**D) Írjatok le néhányat a többi csoport által javasolt intézkedésekből, majd értékeljétek ezeket a táblázatban! (1= nem megfelelő, 5= kiváló)**

|  |  |
| --- | --- |
| **Intézkedés leírása címszavakban** | **Értékeld 1-5-ig terjedő skálán az intézkedés eredményességét, realitását!** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Az óra felépítése**

|  |  |  |  |  |
| --- | --- | --- | --- | --- |
| **Idő** | **Az óra menete** | **Didaktikai mozzanat** | **Munkaforma** | **Eszköz** |
| **0,5’** | jelentések |  |  |  |
| **5’** | Töltsétek ki párosával a kiadott keresztrejtvényt! A rejtvény tanult fogalmakat tartalmaz. A megoldás elvezet a mai óra témájához.🡪 Megoldás: demográfia = a népesedéssel, és annak változásával foglalkozó tudományágAz óra témája: A hazai népesedési folyamatok, és ezek hatása 🡪 köztudott, hogy fogy és öregszik az ország népessége🡪 Arra kérdésre keressük a választ, hogy miért okoz gondot a népességfogyás és elöregedés? | motiválás, felidézés, rögzítés | páros munkafrontális osztálymunka | feladatlap |
| **5-8’** | Elemezzétek először a kivetített interaktív korfát! Ezt követően a kivetített diagramot, majd a Tk. 81.o. 2.4.-es ábráját!Vizsgáljátok meg a népesség számának változását, összetételét! Állapítsatok meg rövid demográfiai tényeket Magyarországról! Keressetek magyarázatot a demográfiai változásokra, kiugró értékekre!<https://www.ksh.hu/interaktiv/korfak/terulet.html> Meghallgatjuk az eredményeket. (Amennyiben senki nem tudja a választ az 50-es évek és a hetvenes évek közepi demográfiai csúcsra, megbeszéljük, mit jelent a Ratkó korszak, ki volt Ratkó Anna, mikor vezették be a GYES-t) | új ismeret szerzése, alkalmazás, felidézés | páros munka | ksh.hu, tankönyv ,füzet |
| **4-5’** | A táblán és a kivetítőn a demográfiai átmenet modelljét látjátok kivetítve. Mellette szókártyák találhatók. A rajtuk lévő fogalmak a demográfiai átmenet egyes szakaszaira vonatkoznak. 2 tanuló jöjjön ki a táblához , és helyezze az ábra alá a megfelelő szakaszhoz a fogalmakat!A többiek figyelik, hogy helyesen rakják-e fel társaik a szókártyákat. Megbeszéljük, mit mutat meg a demográfiai átmenet modellje, és hogy Magyarország jelenleg melyik szakasznál tart.Szókártyák: járványok; magas halandóság és termékenység; gyors népességszaporodás; egészségügy fejlődése; lassuló természetes szaporodás; természetes fogyás; magas születéskor várható élettartam |  | frontális osztálymunkaegyéni munka | tábla, szókártyák, kivetítő |
| **5’** | Milyen okai vannak annak, hogy csökken a népességszám? (jóléti életforma, kevés gyerek,de jó életkörülmények, egy gyerekes családmodell, képzettség növekedése, kitolódott gyermekvállalási kor, bizonytalan egzisztenciális helyzetA csökkenő népességszám mellett megfigyelhető az átlagéletkor növekedése. Milyen okokra vezethető vissza ez a folyamat? (javuló életkörülmények, vezetékes víz, gáz, tisztálkodás, háztartási gépek, oltások) | új ismeret szerzése, felidézés | frontális osztálymunka |  |
| **15-20’** | Dilemma feladat- 5 csoport (zömében 6 fős, hiányzók számától függően)A) Olvasd el az alábbi szöveget! Húzd alá benne a népességfogyás következményeit!B) (az előző feladattal párhuzamosan) Csoportonként egy tanuló készítsen a keresztrejtvényes lap hátuljára gondolattérképet a népességfogyás következményeiről! (max. 5 perc)C) Képzeld el, hogy 2030-at írunk. Te vagy az emberi erőforrásokért felelős miniszter. (vagy épp aktuális elnevezés) Az ország népessége 8 millió fő alá csökkent. Kezd összeomlani a nyugdíjrendszer és a gazdaság. Az ország lakossága tőled várja megoldást. Olyan intézkedéseket kell hoznod, amivel megállítod a természetes fogyást és elkezd nőni a természetes szaporodás. Az ország sorsa a te kezedben van! Milyen intézkedéseket hozol? Beszéljétek meg a gondolataitokat! (3 perc)D) Írjatok le néhányat a többi csoport által javasolt intézkedésekből, majd értékeljétek ezeket a táblázatban! (1= nem megfelelő, 5= kiváló) (5-6 perc) | új ismeret szerzésealkalmazás | csoportmunka | feladatlap |
| **1’** | Tanulói munkák tanári értékelése | értékelés |  |  |
| **0,5’** | Házi feladatTk. 80-83.o🡪 tanulni, Tk. 83.o. 1. feladat🡪 idővonal online idővonal készítővel | rögzítés |  |  |